safouaneb/arywiki huggingface dataset:
ميرنة

لميرنة (السمية لعلمية Merlangius merlangus) هوّ نوع ديال لحوت كينتامي ل لفصيلة د الݣديات "Gadidae". لميرنة كيتّعتابر كائن مامهددش ف التصنيف ديال لاتحاد لعالمي د لمحافضة على الطبيعة.
سردين

السردين ولا السرديل سمية شايعة ديال بزاف د النواع د لحوت من الفصيلة د الرنكات "Clupeidae". لاصل د لكلمة. كلمة "سردين" ف الداريجة جات من لفرانساوية لي جات من اللاتينية "ساردينا"، من ليونانية لبالية "سارديني" ؤلا "ساردينوص". كانت فرضية كاتڭول بلي هاد لكلمة جابوها ليونانيين لقدام من السمية د ڭزيرة سردينيا (ب، ساردو)، ولاكين هاد لقضية شككو فيها لعولاما، بسباب لبعد ديال الڭزيرة على ليونان. لاحتمال لارجح هوّ بلي جات من "صاردونيكس" "sardonyx" لي هوّ نوع د لحجر كيكون لونو حمر بحال اللون ديال شي نواع د السردين. على حساب التوارخي الروماني پلينيوس لقديم، تقدر تكون جات من سارديس لي كانت لعاصمة ديال مملكة ليديا (دابا ف غرب تركيا).
سراق الزيت

سراق الزيت رتيبة د لبخوش كاتننتامي للرتبة د الصرصوريات " Blattodea".
فيديريكو كوريينطي

فيديريكو كوريينتي كوردوبا (غرناطة، 14 نونبر 1940-سرقسطة، 16 يونيو 2020) كان مستعرب ومعجمي واكاديمي صبليوني كيشغل الكرسي K ف الاكاديمية الملكية د سپانيا من 2017 حتال 2020. السيرة الذاتية. ف 1963، شد كوريينتي كوردوبا اجازة ف الفقه د اللغات السامية من جامعة كومپليتونسي د مدريد. ف 23 يونيو 1967، ناقش ف الكلية د الفلسفة والاداب د نفس الجامعة تيز د الدكتورا ف موضوع "المشاكل د التعددية ف السامية: الجمع د التكسير" قدام لجنة كان كيشكلها فرانسيسكو كانتيرا بورݣوس، رافاييل دي بالبين لوكاس، پيترو مارتينز مونتاڤيز و خواكين بالبي بيرميخو. كان استاذ اللغة العبرية فيديريكو پيريز كاسترو هو المشرف على الرسالة. خدات الرسالة ميزة حسن جدا بالاضافة للجائزة الاستثنائية (30 ماي 1968). قرا اللغات السامية، وبالضبط العربية، هاد الشي من غير العلم د اللهجات والاداب د العربية ف جامعات مختالفة ف الدول د شمال افريقيا (مصر و المغرب) و ميريكان و سپانيا (كومپليتونسي وسرقسطة). خدم مدير د المركز الثقافي الصبليوني ف القاهرة (1962-65). كان استاذ د الصبليونية واللسانيات السامية والعبرية ف الجامعة د محمد الخامس ف الرباط (1965-68) و استاذ د اللسانيات العربية ف الجامعة د دروبسي ف فيلادلفيا (ميريكان) (1968-70). كان باحث علمي ف السامية ف معهد ارياس مونتانو ف المجلس الاعلى د الابحاث العلمية د سپانيا. كان استاذ ف الدراسات العربية والاسلامية ف الجامعة د سرقسطة (1976-86، و نطلاقا من 1991) واستاذ ف الدراسات العربية والاسلامية ف جامعة كومپليتونسي د مدريد (1986-91). ف 6 ابريل 2017 نتاخباتو الاكاديمية الملكية د سپانيا عضو دائم باش يشغل الكرسي حرف K، لي كان بقى خاوي من مور ما ماتت انا ماريا ماتوتي، وولات عندو الحيازة الرسمية د الكرسي ف 20 ماي 2018. مات ف مدينة سرقسطة ف 20 يونيو 2020. كانت عندو 79 عام.
ستيفن بونسال

ستيفن بونسال (29 مارس 1865 - 8 يونيو 1951) كان صحفي ميركياني ومراسل حرب ومؤلف ودبلوماسي ومترجم، ربح الجائزة د پوليتزر د التاريخ ف 1945. الصغر ديالو. تزاد بونسال ف بالتيمور، ف ميريلاند، ف 1865. قرا ف مدرسة سينت پول ف كونكورد، ف نيو هامپشاير. كمل قرايتو ف هايدلبيرڭ و بون و ڤيينا. تجوج ب هينريتا فيرفاكس موريس ف مارس 1900. سافر بونسال بزاف. دّاعى بلي مشى لڭاع البلدان د اوروپا و اسيا (بالاستثناء د فارس) و امريكا الجنوبية. صحفي. كان بونسال من بعد مراسل د "نيويورك هيرالد" (1885-1907)، ودار تقارير على صراعات عسكرية منها: كان مراسل اجنبي د "نيويورك تايمز" ف 1910-1911. دبلوماسي. ف 1891-1896، شغل بونسال منصب سكرتير وقائم بالاعمال د البعثة الدبلوماسية د ميريكان ف پيكين وسيول وطوكيو. خدم حتى واحد الفترة قصيرة ف السفارة د ميريكان ف مدريد. الحرب العالمية اللولة. ف الحرب العالمية اللولة، خدم بونسال ف القوات د المشاة د ميريكان بالرتبة د ملازم عقيد. من بعد، كان هو المترجم الخاص د الرئيس ووډرو ويلسون ف المؤتمر د السلام د 1919 ف باريس. من بعد. ف 1945، ربح الجائزة د پوليتزر د التاريخ بفضل "خدمة ما مكمولاش" (1944) لحرب لعالمية لول لي كانت مذكرات كاتوصف التجارب ديالو ف المفاوضات د معاهدة السلام د باريس وڭاع الصراعات الداخلية بين الحلفاء ولي فيها كيهضر بواحد الطريقة فيها بزاف د التوصيف على المحنة د العسكر لي كانو تضربو وعلى العائلات ديالهوم. "حتى شي حد خور ما قدر يقدم المحنة د الناس الدراوش د اوروپا، ف علاقة مع التوتر لي طبع السرية د المؤتمر، وقليل لي كتبو على الحرقة ديالهوم كيما العقيد بونسال بواحد الطريقة لي ف نفس الوقت فيها بزاف د الموضوعية ومؤثرة بزاف"(المجلة د تايم). ولدو الثاني، فيليپ بونسال، كان دبلوماسي مهني. واحد ولدو واحد اخر، دادلي بونسال، كان قاضي ف المحكمة د المقاطعة د الجنوب د نيويورك.
عبدالسلام بولعيش

عبد السلام بولعيش حكواتي و فنان تشكيلي مغربي اصلو من طانجا، ترجم ليه پول بولز شي حجايات ديالو من الدارجة للنݣليزية. تقراو الحجايات د بولعيش ف الجامعة. بولز طرجم ليه تلاتة د لحجايات قصار و وحدة طويلة. بولعيش كان خدام تا شيفور د الطاكسي.
محمد زنيبر

محمّد زنيبر (3 غشت 1925 - 1993) كاتب د القصص و مؤرخ مغريبي. تزاد ف مدينة سلا، شد دكتورا د السلك الثالث ف باريس ف 1967. خدم استاذ جامعي ف الكلية د الادب والعلوم الانسانية ف الرباط حتى مات ف 1993. نضم ل اتحاد كتاب المغرب من التاسيس ديالو و تنتاخب عضو ف المكتب المركزي لي نباثق من المؤتمر الثالث لي تعقد ف دجنبر 1970. ساهم ف الاشراف على التحرير د مجلة "الثقافة المغربية"، وكان من جهة خرة عضو ف الهيئة الاستشارية د مجلة "الكتاب المغربي".
جبل الطر

جبل الطر هوّ تيريطوار مور لبحر و مدينة تابعة للمملكة لمتحدة لي جات ف الراس الجنوبي ديال شبه د لڭزيرة د ايبيريا. التيساع ديالها واصل ل 6، 7 لكم²، و عندها حدود ف الشمال معا سپانيا. التقدير ديال عدد السكان ديالها ف 2022 كان ف جوايه 32688 واحد، اغلبية ديالهوم محليين (جبلطريين). ف 1704، لقوات لانڭلو-هولاندية سيطرات على جبل الطر من عند سپانيا ف لوقت ديال حرب لخلافة د سپانيا. التيريطوار تّعطى بشكل كامل ؤ نهائي ل بريطانيا لعظيمة ف معاهدة ؤتريخت د 1713. جبل الطر ولّا قاعدة موهيمة ديال لبحرية لبريطانية، سيرتو ف لفترة ديال لحروب الناپوليونية و لحرب لعالمية الجاوجة، حيت كاتكونطرولي ممر ضيّق ديال الدخول و لخروج من لبحر الشامي (لابيض لمتوسط)، لي كيتسمى مضيق جبل الطر، ب عرض ديال 14، 3 لكلم. النص ديال الطرافيك التجاري لبحري ف لعالم كيدوز من هاد لمضيق. لاقتصاد ديال جبل الطر معتامد على السياحة، لقمر ف انتيرنيت، السرابس د لفينونص، و السوطاج (تزويد لباطوات ب لفيول). و عندها وحدة من اضعف النسب ديال الشوماج، زيادة على كون اغلب لخدّاما فيها ماشي جبلطريين (سيرتو صبليون). السيادة على جبل الطر من بين النقاطي ديال لمخالفة بين سپانيا و لمملكة لمتحدة، حيت سپانيا كاتطالب ب ترجاع هاد لمدينة ليها. ف ستيفتاء تدار ف 1967، اغلبية د الجبلطريين رفضو باش يرجعو ل سپانيا، و ف واحد اخور ف 2002، اغلبية كانو معا سيادة مشتاركة بين بريطانيا و سپانيا. تقافياً كاين تقارب كبير بين سپانيا و جبل الطر، حيت اغلبية د السكان كيهضرو الصبليونية، زيادة على لهجة ديالهوم كاتسمى يانيطو. من لبريڭزيت مابقاش جبل الطر عضو ف لاتحاد لؤروپي، ولاكين كاينين مفاوضات طاريين دابا باش تولي لمدينة داخلة ف الزون د شينڭين، باش تسهل الدوزان عبر لحدود بين سپانيا و جبل الطر. تال حدود مارس 2023، لمفاوضات كانو ماوصلو فين. ف يونيو 2025، توصلو سپانيا و لمملكة لمتحدة ل اتفاق مبدئي باش لحدود لبرية يكونو محلولين بشكل كامل ل بنادم و السلاعي، ف لوقت لي لحدود لبحرية يتكونطرولاو من عند لبوليس الصبليوني، بلا ما يمس هادشي ب السيادة لبريطانية. لاتفاقية باقي ماتسناتش بشكل رسمي. السمية. السمية د لمدينة جات من لعربية "جبل طارق"، على السمية ديال لقايد لعسكاري لموري طارق بن زياد لي حط لارمي ديالو ف داك لموضع ملي لمسلمين دخلو ل لاندلس ف لقرن 8. السمية "جبل الطر" مخدّمة من عهد السعديين، و كانو سميات خرين بحال "جبل لفتح" و "جبل لبشارة". مصادر. بيبليوڭرافيا.
صبيطار 20 غشت الإقليمي أزرو

صبيطار 20 غشت ازرو ولا المركب الاستشفائي افران، هو صبيطار اقليمي كاين فمدينة ازرو دشنو وزير الصحة المغريبي الحسين الوردي نهار الخميس 13 يوليوز 2017، بميزانية وصلات فالمجموع ل 131 مليون و738 الف درهم. المساحة ديال هاد الصبيطار 7900 متر مربع، و الهندسة ديالو عصرية، و تايهز 64 ناموسية. هاد الصبيطار موجه اساسا للسكان ديال اقليم افران، الشي لي وفر عليهم التنقل تا لمدينة مكناس باش يتعالجو. لاقسام. لاقسام لي كاينين ف هاد السبيطار:
نوع مامهددش

مامهددش (ب النڭليزية Least concern) هوّ وصف ديال لحالة د لحفاضة ديال شي كائن حي ف السيستيم لي دايرو لاتحاد لعالمي د لمحافضة على الطبيعة، لي كينطابق على كائنات لي ماشي مهددة ب لانقراض. من بين لكائنات لمعروفة لي داخلة ف هاد التصنيف كاين النحل، لفيران، شجر لعرعار، و بنادم. هاد التصنيف كيتخدّم بعدما كيتحسبو عدد لافراد ديال شي نوع، و كايبيّن بلي ماغاديش ينقص هاد لعدد ف اي وقت قريب على حساب التوقعات. كاينين دابا 14033 نوع حيواني، و علاين 1500 نوع د لعشوب ف هاد التصنيف.
نور الدين عتاب

نور الدين عتاب (مزيود ف 11 نونبر 1983، توفى ف 28 يناير 2023) مومتيل صبليوني مغريبي. عتاب اصلو من تمارة، و كان هاجر ل سپانيا ملي كان عندو 24 عام، و خدم ف التمتيل و تا ف الطرجامة لفورية على نيتفليكس. مات ف لبحر على عمر د 39 عام بعدما طاح من باطو ديالو فين كان راكب. اعمال ديالو. عتاب شارك ف عدد د السيريات د التلفازة و لافلام لقصيرة ب الصبليونية:
معابنادمي

المعابنادمي () خليقة كاتعيش حدا بنادم وكاتقلب على الفايدة على ظهرو على حساب الدعوة كيف دايرة ف البلاصة فين هاد بنادم كاين. الكلمة ديال معابنادمي كيدخلو فيها بزاف د النواع لي يقدر الواحد يحسبها بلاوات ولا نبتات كاتضر، ولكن ما كيدخلوش فيها الحيوانات ديال الدار. من البلايص فين كيعيش بصفة عامة المعابنادمي كاين الديور والجرادي والفوارم والخلاوات والبلايص لي حدا الطرقان والطاروات د الزبل.
روحانية كارديكية

روحانية ( نݣليزية : Spirtism ) و كتسمى حتى لكارديكية ( نݣليزية : Kardecism ) تاسسات ف فرانسا ف نص نتاع لقرن 19 على يد لكاتب و لمعليم الان كارديك، و هو كيشرح على حساب نظرة لمسيحية رحلة و دورة لي كتدوز منها روح باش ترجع لوجود لمادي مور لموت نتاع لجسد لقديم لي سكنات فيه و حتى تطور لي كتدوز منو هاد لعملية و كيربطو لمفهوم نتاع " روحانية لكارديكية " مع مفاهيم فلسفية و علمية و بانت لحركة لكارديكية بحال تحديد لمجال روحاني و تجديد حتى لشي ممارسات روحانية لي كانو منتاشرين ف ؤروپا و امريكا شمالية. اصل نتاع سمية. بانت لكلمة نتاع روحانية من كلمة نݣليزية Spiritism و لا كلمة روح " Spirit " و سمية تانية لي هي كارديكية و لي جاية من سمية نتاع مؤسس لمجموعة " كارديك " و لي دار هاد لقب عام 1857 ف لكتاب ديالو " كتاب نتاع الارواح " لايمان عند روحانيين لكارديكيين. لعقيدة نتاع لكارديكيين روحانيين كتكون من 5 ديال حوايج اساسية و لي معروفة ب " لكتابة روحانية " Spiritist Codification و هاد 5 نتاع لحوايج هوما: و كيامنو روحانيين لكارديكيين حتى ب " لحوايج تكميلية " و هوما امور بحال لايمان بالنشر نتاع لخير و تحسين لاخلاق نتاع بنادم و حتى تواصل مع الارواح ديموگرافيا نتاع روحانية لكارديكية. على حساب ما قال " مجلس لعالمي نتاع روحانيين " انه روحانية لكارديكية كاينة ف 36 دولة ف لعالم و لبريزيل كتعتبر هي اكثر دولة فيها لكارديكيين كيوصلو لشي 4 مليون واحد تقريبا و فالعالم كامل كاين تقريبا 13 مليون روحاني كارديكي و مفرقين ف دول ؤروپية و امريكية بحال المانيا و فرانسا و لبريزيل و هولاندا و طاليان و لمكسيك و لبرطقيز و غيرهم.
ليسي طارق بن زياد

ليسي طارق بن زياد (كوليج بيربير قبل) هو مؤسسة تعليمية فمدينة ازرو، ؤ وحدة من اقدم المؤسسات التعليمية فالمغريب، تاسسات عام 1927 على يد المستعمر الفرانساوي فالفترة د الحماية الفرانساوية على المغريب، ؤ رتابطات سميتها بسياسة التفريق لي نهجاتها فرانسا بين الامازيغ والعرب. فاش تاسسات هاد المؤسسة تخصصات فتعليم ولاد الامازيغ بوحدهم. هاد ليسي كاين فمدينة ازرو، اقليم افران فالاطلس المتوسط، فجهة فاس مكناس. و مشهور بالهندسة الاوروپية ديالو على شكل حرف b لي هو الحرف اللولة فكلمة (Berber بربر).
طاوية

الطاوية (ب الشينوية : 道教) و هو دين و لا فلسفة جاية من الشينوا و كتاكد بلي لواحد خاصو يعيش ديما و يندامج مع طاو. هاد الدين ولا لفلسفة تاسسات على يد لفيلسوف الشينوي لاوتسو. اصل السمية. اصل نتاع السمية جاي من كلمة نتاع "طاو" كتعني "الطريق". و هو واحد لمفهوم لي منتشر ف لمدارس الشينوية التقليدية و لي كيحاول يشرح لمضمون و النمط و الطريقة و لمصدر ديال اي حاجة كاينة ف الحياة. لمعتقدات نتاع الطاويين. الطاويين عندهم بزاف نتاع لمعتقدات و كاين منها: لكتاب لمقدس ف الطاوية. لكتاب نتاع طاو تي تشينݣ كتاب لمقدس ف الطاوية و كيقولو بلي لي كتبو هو لاوزي ف لقرن 6 قبل لميلاد واخا هادشي ماشي مؤكد 100٪ بلي هو لي كتبو. الطقوس ف الطاوية. الطقوس نتاع الطاوية كتيرة بزاف و من ابرزها لمهرجانات الشعبية الشينوية لي فيها لموسيقى التقليدية. و كاين شطحات كتيرة بحال "شطحة السبع و التنين". و كاينة حتى الرياضة نتاع لكونݣفو. و كاينين طقوس ممنوعة ف الطاوية بحال الدبيحة نتاع لحيوانات و التقديم ديالها بحال قربان للالهة و لا طاو. ديموگرافيا نتاع الطاوية. كيوصل عدد لاتباع نتاع الطاوية ل شي 12 مليون واحد متوزعين بزاف ف الشينوا و طايوان و كاينين حتى ف ڤييطنام و الجاپون. و شكّلات الطاوية تاريخ ديني و فلسفي كبير ل بزاف نتاع الدول ف شرق نتاع اسيا.
مجمع الصناعة القليدية أزرو

مجمع الصناعة التقليدية فازرو هو مؤسسة متخصصة فالتنمية ديال الصناعة التقليدية، كاينة فمدينة ازرو ف اقليم افران ف جهة فاس مكناس. تايخدم هاد المجمع باش يزيد للقدام بلحرافي التقليدية دالمنطقة، بحال النجارة الفنية، والجلد والحدادة الفنية و الحجر دالرخام، والمصنوعات النباتية والمنسج ـو تا التقطير دلعشوب دالريحة ؤ دالطب ؤ المصبرات. لحرايفيا د المنطقة تايصنعو منتجات تقليدية فالمجمع، ؤ تايعرضها المجمع على الزوار يلا بغاو يشريوها.
جامع الحسن اللول د أزرو

جامع الحسن اللول ولا جامع ايت غريس، هو اقدم جامع فمدينة ازرو، اقليم افران اسسو السلطان العلوي الحسن الاول بن محمد لي حكم المغرب بين 1873م حتى لعام 1894م، و كان لبني ديالو بمثابة النوا اللولة ديال الازدهار ديال مدينة ازرو
الأفاق السلاوي

الافاق السلاوي هيّ فرقة مغريبية د كورة من مدينة سلا. تاسسات فـ2004، وكتلعب فتيران حي الرحمة اللي كيهز 1000 مشجع. هاد لفرقة كاتلعب ف لبوطولة د لقسم التالت هواة.
المركب الرياضي أزرو

المركب الرياضي ازرو هو مجموعة ديال المرافق الرياضية فمدينة ازرو، اقليم افران، جهة فاس مكناس فالمغريب، هاد المركب جا مباشرة تحت الصخرة المشهورة ديال المدينة اقشمير، و يمكن لاي واحد زار لمدينة يطلع عليه من فوق الصخرة. هاد المركب الرياضي كايتكون من قاعة مغطية متعددة التخصصات، ؤ تيران ديال الكورة دالڭازو، ؤ تيران دالكورة دالتراب، ؤ حلبة ديال لاطليتيزم، ؤ قاعة شرفية ؤ ڤيستيير، ؤ ادارة، ؤ بيسين.
فضاء الذاكرة التاريخية للمقاومة والتحرير أمير الأطلس

فضاء الذاكرة التاريخية للمقاومة والتحرير امير الاطلس هو فضاء سوسيوثقافي تربوي تابع اداريا للمندوبية السامية د قدماء المقاومين و اعضاء جيش التحرير. هاد الفضاء تسمى بامير الاطلس على سمية مدرسة اميرة الاطلس الابتدائية لي تم تعويضها بهاد الفضاء، هاد المدرسة اسساها الملك محمد الخامس عام 1947، و سماها على سمية ولدو لي هو الملك الحسن التاني. هاد الفضاء كاين فمدينة ازرو، اقليم افران، والهدف ديالو هو يحافظ على الذاكرة التاريخية د المنطقة المرتابطة بالكفاح الوطني على قبل الحرية والاستقلال. هاد الفضاء تايستهدف بالاساس الفئة ديال الصغار. وسط من هاد الفضاء تالقاو متحف ديال المقاومة وجيش التحرير، ؤ قاعة د لقراية، ؤ قاعة ديال الندوات، ؤ قاعة متعددة الوسائط، ؤ مقصف ؤ جامع. و تايدّارو فيه بزاف ديال الندوات العلمية.
المركز الثقافي أزرو

المركز الثقافي ازرو هو مؤسسة ثقافية فمدينة ازرو المغربية، تدشنات عام 2016. هاد المركز كاين وسط المدينة، ؤ تايتكون من 2 طيقات او بزاف دالمرافق. متحف التراث الامازيغي. الهدف من هاد المتحف هو يبرز الغنى ديال التراث دالمنطقة دالاطلس المتوسط و يتمن المنتج السوسيو ثقافي دالمنطقة. هاد المتحف مكوّن من 3 د القاعات د العرض:
برام مولينار

برام مولينار (مزيود ف 1961، توفى ف 3 غشت 2023) كان انفورماتيسيان و فاعل خير هولاندي، لي كان معروف ف لمجال د الصوفتوير بلي هوّ لمخترع و الديكتاتور لمزيان مدى لحياة ديال ڤيم، لي هوّ اديتور مشهور ديال التيكست ف السيستيم د لينوكس. كان اسس و دعم صندوق الرعاية ب لاطفال د هولاندا "ICCF Holland"، لي هوّ مونضامة لاحوكومية كاتدعم الضحايا د السيدا ف ؤڭاندا، و كان كيشجع على التبرع ليها ب ليعتيماد على الشعبية ديال ڤيم. من يوليوز 2006 تال شتنبر 2021، مولينار كان خدام معا ڭووڭل ف لفرع ديال زيوريخ، فين كان عاون ف تطوير ڭووڭل كالندر "Google Calendar". لمشاكل الصحية عندو بداو من اكتوبر 2022، و ف 5 غشت 2023 لعائلة ديالو علنات بلي مات يوماين قبل بسباب "موشكيل صحي لي تفاقم بزّربة". لمانطونونص ديال ڤيم ولّا شادّها كريستيان براباند لي كان مساهم ف لمشروع. لكاريير. ف 1985، مولينار خدا ديپلوم ف لهنداسة د التريسينتي من جامعة ديلفت د الطيكنولوجيا. تلت سنين موراها شرا ؤرديناتور ديال لماركة اميڭا (لي حبسات ف 1996)، لي ماكانش فيها لاديتور د التيكست ڤي اي "Vi". حاول يجرب كلونات ديال ڤي اي لي يخدمو ف اميڭا، ولاكين ضطر باش يبدّل ف لكوض سورس ديال پروڭرام سميتو ستيڤي "Stevie"، باش يوصل ل نفس الصلاحيات لي متوفرين ف ڤي اي. هادشي عطا لڤيرسيون اللولة ديال اديتور د التيكست لي تسمى "ڤي اي اميتيشن" "Vi IMitation" (يعني "تقليد ديال ڤي اي") ؤلا ب ختصار "ڤيم". لڤيرسيون 1. 22 د ڤيم خرجات ف 1992، و تبدلات فيها السمية د لپروڭرام ل "ڤي اي امپروڤت" "Vi IMproved" (يعني "ڤي اي مطوّر"). ڤيم كيتّعتابر "خيروير" "charityware"، حيت لمداخيل من التبرعات لي كيجيوه كيمشيو ل لقضايا لخيرية. و ربح بزاف د لجوايز و كيتّعتابر من اكتر ليديتورات د التيكست ف الشعبية ديالهوم. من غير هادشي، مولينار خدم ف ڭووڭل على ڭووڭل كالندر، و كانو عندو پروجيات خرين بحال پروڭرام ديال لبني د الصوفتوير كتبو ب لپايثون سميتو "A-A-P"، لي داير بحال مييك، و لونڭاج د لبرماجة سميتو زيمبو "Zimbu" لي كيركّز على لقابلية د لقراية ديال لپروڭرامات. مولينار كان عضو ف لڭروپ د لخدايميا د هولاندا ديال ؤنيكس، و ف عيد ميلاد نمرة 25 ديال لڭروپ، عطاوه جايزة تكريم على لمساهمات ديالو ف الصوفتوير ب مصدر محلول، بشكل عام، و ب لخصوص ڤيم. لاعمال لخيرية. مولينار اسس "ICCF Holland"، مونضامة لاحوكومية كاينة ف كيبال، ؤڭاندا، و لي كاتعتاني ب الدراري الصغار لي ماتو واليديهوم ب السيدا. ف 1994، تطوع كا موهنديس ديال الصرف الصحي ف مركز ديال الدراري الصغار ف كيبال. لمرة اللخرة لي كان مشى فيها تماك كانت قبل الجايحة د كوڤيد 19.
قصبة أيت يحيى أوعلا

قصبة ايت يحيى او علا، ؤ معروفة تا ب "المكسيك"، هو دوار مغريبي مجمع، والمركز ديال جماعة تيڭريڭرا، بعيد بربعة كيلوميتر على مدينة ازرو. هاد الدوار كاين فاقليم افران جهة فاس مكناس، تاينتامي لدائرة ازرو، جماعة تيڭريڭرا، مشيخة ايت يحيى او علا، السكان ديال هاد الدوار وصل ل2819 بنادم على حساب الاحصاء ديال عام 2014.
سوق الحد

سوق الحد ولا حد واد افران، هو مركز قروي ف جماعة واد ايفران ف المغريب، ف اقليم ايفران، دائرة ازرو، فالاطلس المتوسط فالجهة ديال فاس مكناس. هاد المركز عايش فيه 2723 بنادم، تايعشيو ف 758 اسرة على حساب الاحصاء العام دالسكن والسكنى ديال عام 2014.
سيدي عدي

سيدي عدي، هو مركز قروي ف جماعة سيدي المخفي المغريبية ف اقليم افران، دائرة ازرو، ف الاطلس المتوسط داخل فاس مكناس. هاد المركز تايعيش فيه 4217 بنادم، كايعيشو في 1102 اسرة على حساب الاحصاء ديال 2014.
واد إفران

واد افران هو واد كاين ف اقليم ايفران، تايقط جماعة واد افران ل تسمات عليه، و تايدوز على المركز د الجماعة لي هو سوق الحد، هاد الواد تاينبع فالاطلس المتوسط، بالضبط من زاوية افران لي تايشكل فيها شلالات زاوية افران.
رينا ليوني

رينا ليوني (Reina Leone) مومثيلة پورنوڭرافية ميريكانية من اصل فيليپيني تولدات نهار 2 دجنبر 1974 ف مدينة سانتا روسا ف ولاية كاليفورنيا لميريكانية سميتها تاع بصح كيلي فرانسيسكو (Kelly Francisco).
دير تومليلين

دير تومليلين كان دير مسيحي بينيديكتي ف لاطلس لمتوسط حدا ازرو ف لمغريب من 1952 ل 1968. تاسس ف 1952 على يد دوم دينيس مارتن كا فرع ديال دير لبينيديكتي د ان كالكات لي ف فرانصا. اصل د سمية. سمية تومليلين كاتعني ب لامازيغية "لحجر لبيض" لي مسمي على واحد لعين ديال لحجر د جير جا فوق من دّير ؤ بعيد ب 3 كيلوميطر على ازرو. كلمة تومليلين ولا تيملالين لي لمفرد ديالها تملالت ولا توملليت كاتعني بيض ب لامازيغية. تاريخ. كيرجع لاصل ديال تاسيس دّير ل 1945، فين تواصل رايس د لباطرونا لفرانصاوي ف دارلبيضا جون امبيرتي معا رايس د دير د ان كالكات دوم ماري دي فلوريس، ؤ طلب منو يحل فرع ف لمغريب. ؤ لاسباب مختالفة، من بينها مابغاوش يتنافسو معا مشروع طلقو نصارا لمغاربة د صفرو، تعطل دير باش ياخد لقرار بزاف د لعوام. ؤ ف لخر، طلب رايس د لاساقفة د رّباط، لمونسينيور لوفيڤر، رايس دير باش يتلاقا معا زوعاما دينيين ؤ نصارا ف لمغريب. ف اكتوبر 1950، عطا دوم ماري دي فلوريس لموافقة ف لخر من ناحية لمبدا، ؤ ف يناير 1951 صافط جوج فرايليا بينديكتيين باش يشوفو لوضعية ف لبلاصة. قتارحات لاسقفية تاخد واحد دار نقاهة ديال دراري معا مدراسة مرتابطة بيها كا موقع ل دير جّديد. هاد لملك لي تابع ل لاسقفية كان مكلف بيه فرايلي سميتو با جيرار. والاكين هاد لملك كان عليه دين ب سبعة د لمليون فرنك. ب زيادة على داكشي، كانت دّار ف حالة يرتى لها. ف هاد لحالة، وهبات مرا هجالة كانت مجوجة ب بيزنيسمان مرفح من مارساي باش تعاون دير ف 1951، ؤ خلصات ديون لي كانو ؤ عطات لكلمة باش تزيد تعاون ب فلوس زايدة. موراها قرر دّير باش يتدار دير مؤقت ف تومليلين. مور تقريبان عاماين ديال لمفاوضات ؤ تخطيط، مشا 20 فرايلي، ب زعامة دوم دينيس مارتن، ؤ ستاقرو ف لباطيمة ف 7 اكتوبر 1952. ف لوقات صّعيبة لي جات مور ستيقلال د لمغريب، كان دّير بلاصة مهمة كيتلاقاو فيها لمتقفين لمغاربة ؤ بلاصة معروفة كيتجمعو فيها نّصارا ؤ لمسلمين ؤ ليهود. ؤ لقى رّسام تّجريدي جيلالي لغرباوي، لي زار دير اول مرة ف 1957، راحتو تما. من تومليلين تاسسو ديار خرين بحال د كوبري (بوركينا فاصو) ؤ بواكي (كوط ديڤوار). ف 2009، تصور ف دير تومليلين لفيلم "رجال ؤ ربوبا" لي كيهضر على لفرايليا د تيبحيرين لي تقتلو ف لجزاير. تصلح طرف من دير علاود تصوير. هنداسة. جات تومليلين ف لاطلس لمتوسط على علو د 1500 ميطرو، بعيدة ب تقريبان 5 كيلوميطر على ازرو. جا دير ف بلاصة مغطية ب شجر لبلوط. جاو سيلونات د لفرايليا، لكوزينات ؤ ريسطورات ف لباطيمة لكبيرة. باطيمة خرة فيها بلايص د نعاس، مدراسة داخلية ؤ مكتابة. كاين حتا كنيسة صّغيرة ؤ مقبارة ف دّير. دورات صيفية دولية. من 1956 ل 1959، تنضمو دورات صيفية دولية ف تومليلين شاركو فيها نصارا ؤ مسلمين ؤ يهود باش يتبادلو لافكار بيناتهم. ف هاد لوقيتة، خدا دّير دّعم من لماليك د لمغريب محمد لخاميس، لي دار حملة علاود نفيتاح روحي ف لبلاد: «لمغريب جّديد ماعندوش نية باش يعزل و يسد على راسو. عنا ارادة قوية باش نردو هاد لبلاد مجتمع منفاتح كيحافض على لعلاقات معا ڭاع لبلدان على اساس لمعاونة ؤ تّبادل. »من بين لمتقفين لي شاركو، كاين لوي ماسينيون، لوي ڭاردي، امانويل ليڤيناس، ا. ر. جيب، ؤ كاين حتا عيالات ؤ سياسيين، بحال فاطمة حصار بنسليمان، احمد بلافريج، محمد الفاسي، لفقيه محمد بلعربي العلوي، ؤشي فرانصاويين حرار بحال لوي فوجير ؤ ريجيس بلاشير لي ناضلو علاود ستيقلال د لمغريب. لافكار لولة تجمعو ف كتاب تنشر ف 1956.
بن البنا لمراكشي

ابو العباس احمد بن محمد بن عثمان الازدي المراكشي، المعروف باسم ابن البنا المراكشي، (تولد فـمراكش سنة 1256م – وتوفى فـ1321م) م، فلوّل ديال عهد المرينين، ماطماتسيان و فلكي مغريبي كانو عندو مساهمات كتيرا فلماط خصوصا فالجبر و الهندسة. هو عالم رياضيات وفلك مغربي من ابرز علماء العصر المريني. كيعتبر من بين العلماء اللي ساهمو بشكل كبير فـتطوير الجبر والهندسة وعلوم الفلك فالمغرب والاندلس. كان من العلماء الموسوعيين اللي جمعو بين المعرفة النظرية والتطبيق العملي، وخلّى بصمة عميقة فـتاريخ العلوم الاسلامية. النشاة والتعليم. تزاد ابن البنا فمدينة مراكش فمنتصف القرن الثالث عشر، فمرحلة انتقالية بين نهاية حكم الموحدين وبداية العهد المريني. ترعرع فبيئة علمية، وتلقّى التعليم ديالو على يد كبار العلماء فـفاس ومراكش، خصوصاً فمجالات الرياضيات، المنطق، والنجوم. كان كيعرف بذكائه الكبير وقدرته على التحليل الدقيق للمسائل الرياضية، وبدا التاليف وهو باقي شاب. في البداية خدم كمدرس فـمدرسة ابن يوسف العتيقة، ودرّس فيها الحساب والفلك والهندسة. اسهاماته العلمية. اشتهر ابن البنا المراكشي بكتاباته الغزيرة فـمجال الرياضيات، وكان من اوائل اللي جمعو بين النظرية والتطبيق. من بين اهم كتبو: اعماله كانت مصدر الهام لكثير من العلماء المغاربة والاندلسيين من بعده، بحال القلصادي وابن غازي المكناسي، واللي اعتمدو على كتبه كاساس فتعليم الرياضيات. انجازاته في الفلك. ابن البنا المراكشي ما كانش غير عالم حساب، بل حتى فلكي بارز. دار جداول فلكية دقيقة كانت كتستعمل لتحديد اوقات الصلاة ومواقع النجوم. كان كيعتمد على ادوات فلكية مغربية من اختراعه او تطويره، وكتب شروحات حول كيفية استخدام الاسطرلاب. الاهتمام ديالو بالفلك خلاه يوصل لانجاز عالمي بعد قرون، بحيث فـسنة 1976 الاتحاد الفلكي الدولي (IAU) سمّى عليه حفرة على سطح القمر باسم **"Al-Marrakushi"** تكريماً لاسهاماته العلمية. تاثيره وارثه العلمي. ابن البنا المراكشي بقا من الاسماء اللامعة فـتاريخ العلوم الاسلامية، وكان تاثيره واضح على تطور الرياضيات فالمغرب والاندلس. مؤلفاته كانت كتدرّس فـالمدارس المغربية حتى القرن 18، خصوصاً فـجامع القرويين ومدرسة ابن يوسف. افكارو فمجال الجبر كتعتبر سابقة لوقتها، بحيث استعمل الرموز والمعادلات باسلوب قريب من اللي غادي يطوروه الاوروبيين من بعد فالعصور الحديثة. تكريمه بعد الوفاة. بعد قرون من الوفاة ديالو، تم الاعتراف بالمكانة العلمية ديال ابن البنا المراكشي عالمياً. فـسنة 1976، الاتحاد الفلكي الدولي سمّى حفرة على القمر باسمه "Al-Marrakushi" تخليداً لارثه الفلكي. هاد الاعتراف كياكد الدور الكبير اللي لعبوه العلماء المغاربة فبناء الحضارة العلمية العالمية.
ماتريس

ف لماط، لماتريسات هوما طابلوات ديال النماري، الرموز، اولا عبارات مستفين على شكل سطورا ولّا كولونات. كيتستعملو خصوصا ف الجبر الخطي فين كيمتلو تطبيقات خطية. هادشي علاش الاغلبية ديال النتائج النضرية ديال الجبر الخطي يمكن لهوم يتكتبو على شكل خاصيات ديال الماتريسات. متلا الضرب ديال الماتريسات كيمتل التركيب ديال التطبيقات الخطية. متال د ماطريس فيها جوج صفوفا و تلاتة د لعمايد: formula_1